# בית לוחמי הגטאות

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
מוזיאון לוחמי הגיטאות
יד לילד, בתכנון האדריכל רם כרמי, הצמוד למוזיאון

בית לוחמי הגטאות ע"ש יצחק קצנלסון למורשת השואה והמרד הוא מוזיאון להנצחת השואה השוכן בקיבוץ לוחמי הגטאות בגליל המערבי.

המוזיאון נוסד בשנת 1949 על ידי חברי קהילה של ניצולי השואה, שחלקם יוצאי המחתרות בגטאות ויוצאי יחידות פרטיזנים, ביניהם יצחק צוקרמן, שגם הדריך שנים רבות במוזיאון. המוזיאון קרוי על שם המשורר והמחנך יצחק קצנלסון שעסק בחינוך בגטו ורשה ונספה באושוויץ.

בית לוחמי הגטאות הוא בית עדות, המספר את סיפורו של העם היהודי במאה העשרים בכלל ובימי מלחמת העולם השנייה והשואה בפרט. במרכז הסיפור וההנצחה עומד האדם, ביטויי ההתנגדות היהודית לגווניה, מרד היהודים בגטאות ובמחנות ולחימת היהודים ביחידות הפרטיזנים ובצבאות בעלות הברית.

הוא היה המוזיאון הראשון בעולם להנצחת השואה והגבורה היהודית. מייסדיו תיכננו אותו גם לשם עשייה חינוכית בנושא השואה, הכולל בתוכו מרכז הדרכה לקבוצות, מרכז לימודי ע"ש צביה ויצחק צוקרמן המפעיל סמינרים של עד שלושה ימים, מרכז לחינוך הומניסטי, ארכיון המאגד מסמכים, צילומים, מוצגים, אוסף אמנות עשיר וקלטות של עדויות; ספרייה וחדר עיון, מחלקה לחקר שואת יהודי ברית המועצות ומחלקת הוצאה לאור המוציאה ספרים בנשואי השואה. בניין בית לוחמי הגטאות תוכנן על ידי האדריכל שמואל ביקלס בין השנים 1953 - 1959, ובשנת 2005 ביצע באתר משרד האדריכלים "אפרת-קובלסקי", הרחבה למזויאון, על בסיס רעיונות עתידיים שהגה בזמנו ביקלס.

## [עריכה] יד לילד

מרכז "יד לילד" הנו מוזיאון נפרד בבית לוחמי הגטאות, בתיכנונו של האדריכל רם כרמי. מוזיאון זה מותאם במיוחד לביקורם של ילדים ונוער. את הקמת האתר הייחודי הגה יצחק צוקרמן, לאחר שילד בגטו ורשה ביקש ממנו שישיג לו מורה לכינור. צוקרמן פגש ברבות הימים את המורה, שלא ידע לספר לו על גורל הילד, שהיה לדבריו כישרוני במיוחד בנגינה. בצוקרמן גמלה ההחלטה להקים מוזיאון לזיכרם של מליון וחצי הילדים שניספו בשואה, לספר את סיפורם ולהעיד על כישרונותיהם.

"יד לילד" בנוי במבנה מעוגל, בתפיסה של התחלה וסיום משיקים, על מנת לא לשכוח את חיי הילדים שהיו. מוצגים בו, באמצעים אורקוליים, סיפורים אמיתיים של ילדים שהיו בשואה, המובאים מנקודת המבט של אותם ילדים מאז, או מפי מבוגרים המספרים כיצד שרדו את השואה כילדים, על מנת לקרב את הילדים והנוער של ימינו אליהם. כמו כן מוצגת בו המחשה של חיי המחנות המותאמת לילדים.

## [עריכה] קישורים חיצוניים

- אתר בית לוחמי הגטאות
- אתר יד לילד
- בית לוחמי הגטאות בתכנונו של ביקלס באתר הביאנלה לארכיטקטורה בוונציה 2006
- בית לוחמי הגטאות בתכנונם של קובלסקי-אפרת באתר הביאנלה לארכיטקטורה בוונציה 2006
- יד לילד בתכנון כרמי, באתר הביאנלה לארכיטקטורה בוונציה 2006

מקור: http://he.wikipedia.org../../../%D7%91/%D7%99/%D7%AA/%D7%91%D7%99%D7%AA_%D7%9C%D7%95%D7%97%D7%9E%D7%99_%D7%94%D7%92%D7%98%D7%90%D7%95%D7%AA.html

קטגוריות: זכרון השואה | מוזיאונים בישראל

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English